Penerimaan diri

**Penerimaan diri** merupakan satu proses dalam menerima diri seseorang.

## Definisi
Penerimaan diri boleh ditakrifkan sebagai:

* kesedaran tentang kekuatan dan kelemahan diri seseorang,
* penilaian yang realistik (namun subjektif) terhadap bakat, keupayaan, dan nilai umum seseorang, dan,
* perasaan puas terhadap diri sendiri walaupun terdapat kekurangan dan tanpa mengira tingkah laku dan pilihan masa lalu.   

Menurut Shepard, penerimaan diri merupakan kepuasan atau kebahagiaan seseorang individu terhadap diri sendiri, dan dianggap perlu untuk kesihatan mental yang baik . Penerimaan diri memerlukan seseorang itu untuk memahami dirinya sendiri, bersikap realistik namun subjektif, mempunyai kesedaran tentang kekuatan dan kelemahan dirinya. Ia menghasilkan perasaan individu tentang dirinya, bahawa mereka adalah "bernilai unik".

Albert Ellis menyokong kepentingan menerima diri disebabkan seorang individu itu sememangnya manusia, masih hidup dan mepunyai keunikan tersendiri. Dia tidak menilai dirinya taraf global atau dipengaruhi oleh pendapat orang lain tentang dirinya. 

Dalam psikologi klinikal dan psikologi positif, penerimaan diri dianggap sebagai prasyarat untuk perubahan berlaku. Ia boleh dicapai dengan berhenti mengkritik dan menyelesaikan kekurangan diri sendiri, dan kemudian menerimanya untuk wujud dalam diri seseorang, iaitu menerima ketidaksempurnaan diri dalam bahagian-bahagia tertentu.

terdapat perbezaan antara penerimaan diri *bersyarat* dan *tanpa syarat* . 

Penerimaan diri merupakan salah satu daripada enam faktor dalam struktur Carol D. Ryff untuk kesejahteraan eudaimonik.

## Kualiti
Seseorang yang mempunyai penerimaan diri yang tinggi:

* mempunyai sikap kendiri yang positif,
* mengakui dan menerima segala aspek diri mereka (termasuk yang baik dan buruk),
* tidak mengkritik diri sendiri atau keliru tentang identiti mereka, dan,
* tidak mahu diri mereka yang lepas berbeza daripada mereka yang sedia ada.  

## Pandangan psikologi lepas dan kini
Pada masa lalu, amalan penerimaan diri pernah ditegur oleh orang Yunani. Walau bagaimanapun, keperluan untuk mengetahui dan memahami "diri" akhirnya menjadi titik asas yang penting dalam beberapa teori psikologi, seperti:

* Kerja Jahoda mengenai kesihatan mental,
* Teori Personaliti Carl Rogers ,
* Lapan Peringkat Pembangunan Diri (Proprium) Gordon Allport ,
* Hierarki Keperluan Maslow di bawah kategori "aktualisasi diri", 
* Albert Ellis ' Terapi tingkah laku emotif rasional

Di samping itu, teori jangka hayat Erikson dan Neugarten menyebut tentang kepentingan penerimaan diri termasuk kehidupan masa lalu seseorang, dan proses individuasi Carl Jung juga menekankan untuk seseorang itu memahami sisi gelap diri, atau  "bayang". 

## Kaitan dengan psikologi positif
Berkenaan psikologi positif, penerimaan diri yang merupakan komponen kesejahteraan eudaimonik (EWB), menjadi penunjuk dan ukuran kesejahteraan psikologi .   Contohnya, berdasarkan pemerhatian Alfred Adler, iaitu pengasas psikologi individu, orang yang merendahkan diri juga memerhatikan penyusutan nilai orang lain. 

Antara manfaat penerimaan diri terhadap kesihatan mental ialah peraturan mood, penurunan gejala kemurungan, dan peningkatan emosi yang positif.  Contoh ini dapat dilihat dalam kajian 2014 yang melihat profil afektif. Hasil kajian menunjukkan bahawa individu yang dikategorikan sebagai pemenuhan diri (berbanding dengan profil lain) cenderung untuk mendapat skor yang lebih tinggi dalam semua faktor dimensi kesejahteraan eudaimonik Ryff (termasuk penerimaan diri).  Di samping itu, penerimaan diri (dan penguasaan alam sekitar) secara khusus dan ketaranya meramalkan keharmonian dalam kehidupan yang merentas semua profil afektif. 

Manfaat terhadap keadaan psikologi termasuklah dapat:

* meningkatkan rasa kebebasan yang tinggi,
* mengurangkan rasa takut terhadap kegagalan,
* meningkatkan harga diri,
* meningkatkan rasa kebebasan (autonomi),
* meningkatkan keyakinan diri,
* mengurangkan keinginan untuk memenangi persetujuan orang lain,
* mengurangkan kritikan diri dan melebihkan kebaikan diri apabila berlakunya kesilapan,
* meningkatkan keinginan untuk menjalani kehidupan untuk diri sendiri (dan bukan orang lain), dan,
* berupaya untuk mengambil lebih banyak risiko tanpa berasa bimbang tentang akibatnya. 

Penerimaan diri juga dianggap penting untuk kesihatan mental yang baik. 

## Manfaat kepada tubuh badan
Tidak hanya memanfaatkan psikologi, penerimaan diri juga mempunyai memberi kebaikan terhadap keadaan fizikal  Contohnya, hasil kajian yang dijalankan pada tahun 2008 telah menyatakan bahawa wanita berusia yang mempunyai tahap penguasaan alam sekitar yang lebih tinggi, hubungan positif dengan orang lain, dan penerimaan diri menunjukkan paras hemoglobin yang lebih rendah, iaitu penanda untuk paras glukosa/rintangan insulin. 

## Lihat juga

* 
* Self-compassion
* Self-esteem
* Self-love
* Unconditional positive regard

## Rujukan